Butiksdetektiven i Storcenteret i Aalborg fik fingrene i en erfaren butikstyv tirsdag eftermiddag. Kvinden blev taget med varer for cirka 10.000, som hun er anklaget for at have stjålet. Der var primært tøj fra fire forskellige forretninger i centret. Den 37-årige kvinde har angiveligt gemt varerne under hendes egen taske i en indkøbsvogn, som hun havde med rundt i centret, men til sidst blev hun opdaget. Kvinden, der er fra Frederikshavnerområdet, er særdeles velkendt hos politiet, og er tidligere straffet for butikstyveri. Kvinden anklages desuden for dokumentfalsk, da hun angiveligt har tilbageleveret stjålne varer i bytte for tilgodebeviser, og derefter forsøgt at indløse dem i falsk navn. Den anklagede løslades i aften efter end afhøring. Det fortæller sagsleder Henrik Holtegaard.

Referat:
En kvinde sidder tirsdag eftermiddag til afhøring på politistationen i Aalborg - anklaget for tyveri for cirka 10.000 kroner.